23. 2. 93 De Furopæiske Fællesskabers Tidende Nr. L 45/27 RÅDETS AFGØRELSE af 15. februar 1993 hvorved Fællesskabet stiller garanti for Den Europæiske Investeringsbank for tab i forbindelse med lån til projekter af fælles interesse i visse tredjelande (93/115/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 235, under hénvisning til forslag fra Kommissionen (), under henvisning til udtalelse fra Europa-Parlamentet (?, og ud fra følgende betragtninger : Rådet nåede på sit møde den 13. og 14. maj 1991 på grundlag af en meddelelse fra Kommissionen til enighed om i begrænset omfang at udvide virkefeltet for Den Europæiske Investerinbank (EIB) i de tredjelande, som Fællesskabet har indgået samarbejdsaftaler med ; Rådet bekræftede på sit møde den 8. juli 1991 disse retningslinjer ; Rådet vedtog på sit møde den 19. maj 1992 de retnings- linjer, der skal gælde for lån fra EIB til de tredjelande, Fællesskabet har indgået samarbejdsaftaler med ; Rådet har opfordret EIB til i overensstemmelse med dens vedtægter og efter dens sædvanlige kriterier at yde lån til projekter af fælles interesse i visse tredjelande, idet det stiller den en garanti ; der vil snarest muligt. blive oprettet en garantifond for at sikre en korrekt budgetmæssig behandling af Fællesska- bets garantier for lån til tredjelande, i overensstemmelse med konklusionerne fra Det Europæiske Råd den 11.-12. december 1992 — TRUFFET FØLGENDE AFGØRELSE : Artikel 1 Fællesskabet stiller fuld garanti for Den Europæiske Investeringsbank i tilfælde, hvor denne ikke modtager tilgodehavender i forbindelse med et lån, som den i over- ensstemmelse med sine sædvanlige kriterier har ydet de tredjelande, Fællesskabet har indgået samarbejdsaftaler med. Der fastsættes en samlet beløbsramme på 250 mio. ECU pr. år for en treårig periode ; denne beløbsramme vil blive taget op til fornyet vurdering ved udgangen af denne periode. Med henblik herpå aftaler EIB og Kommissionen, hvilke procedurer der skal gælde for brug af garantien. Artikel 2 Kommissionen underretter hver sjette måned Europa- Parlamentet og Rådet om udnyttelsesgraden for de lån, der er omfattet af garantien. Med henblik herpå sender EIB alle oplysninger, der er nødvendige for en fyldestgø- rende orientering af Europa-Parlamentet og Rådet, til Kommissionen. En gang om året forelægger Kommissionen Europa-Parla- mentet og Rådet en rapport, hvori gennemførelsen af denne afgørelse evalueres. Udfærdiget i Bruxelles, den 15. februar 1993. På Rådets vegne M. JELVED Formand (') EFT nr. C 172 af 8. 7. 1992, s. 6. () EFT nr. C 21 af 25. 1. 1993.